Diari Oficial de la Generalitat Valenciana


Sumari del DOGV 8649, del 04-10-2019 (2019/9272)

Convocatòria pública de selecció d'empreses per al desenvolupament del Programa de coaching digital per a la transformació del comerç i l'artesania, cofinançat en un 50 % pel Fons Europeu de Desenvolupament Regional (FEDER) de la Unió Europea i un 50 % per la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8649

Data del DOGV
:   04-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9272


Data del document
:   19-09-2019

Organisme emissor
:   Cambra Oficial de Comerç, Indústria, Serveis i Navegació d'Alacant

Tipus de document
:   Anunci

Descriptors 

:   * ajuda pública

Convocatòria pública de selecció d'empreses per al desenvolupament del Programa de coaching digital per a la transformació del comerç i l'artesania, cofinançat en un 50 % pel Fons Europeu de Desenvolupament Regional (FEDER) de la Unió Europea i un 50 % per la Generalitat Valenciana.  
 [2019/9272]  
La Cambra Oficial de Comerç, Indústria, Serveis i Navegació d'Alacant informa de la convocatòria pública de selecció d'empreses per al desenvolupament del Programa de coaching digital per a la transformació del comerç i l'artesania cofinançat en un 50 % pel Fons Europeu de Desenvolupament Regional (FEDER) de la Unió Europea i un 50 % per la Generalitat Valenciana.  
  
Primer. Destinataris  
Pimes, micropimes i persones inscrites en el Règim Especial de Treballadors Autònoms, de la demarcació territorial de la Cambra de Comerç d'Alacant, que es troben donades d'alta en el cens de l'IAE i que pertanguen als sectors del comerç o artesania.  
- Comerç detallista: empreses donades d'alta en el cens del CNAE-2009, grup 47, o que estiguen donades d'alta en l'IAE en els epígrafs 64, 65 o 66, de la secció primera de l'annex I del Reial decret legislatiu 1175/1990, de 28 de setembre, pel qual s'aproven les tarifes i la instrucció de l'Impost sobre Activitats Econòmiques (se n'exclouen les farmàcies).  
- Empreses artesanes: de qualsevol sector d'activitat, però hauran de comptar amb el document de qualificació artesana (DQA) en vigor emés per la Generalitat Valenciana i estar inscrites en el directori d'indústries artesanes del Centre d'Artesania de la Comunitat Valenciana.  
  
Segon. Objecte  
L'objecte de la convocatòria és promoure la participació de les pimes i autònoms del comerç i artesania de la demarcació cameral de la Cambra de Comerç d'Alacant en l'actuació del programa de coaching digital. Aquesta actuació té com a objectiu principal impulsar la incorporació sistemàtica de les TIC a l'activitat habitual de les pimes, com a eines competitives clau en la seua estratègia, així com maximitzar les oportunitats que ofereixen per a millorar la seua productivitat i competitivitat.  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra de Comerç d'Alacant. A més, pot consultar-se a través de la web www.camaralicante.com.  
En aquesta adreça podrà descarregar-se, juntament amb la convocatòria, la sol·licitud de participació.  
  
Quart. Quantia  
El pressupost màxim d'execució del programa en el marc d'aquesta convocatòria és de 9.600,00 ?, que s'emmarquen en el Programa operatiu pluriregional d'Espanya FEDER 2014-2020.  
El cost màxim per empresa per a la realització dels serveis de coaching digital serà de 1.200 ?. Aquest import serà finançat en el marc del Programa de coaching digital amb càrrec al fons FEDER de la Unió Europea i la Generalitat Valenciana, per la qual cosa aquest servei serà gratuït per a les empreses participants.  
  
Cinqué. Termini de presentació de sol·licituds  
El termini per a la presentació de sol·licituds s'obri una vegada transcorreguts deu dies hàbils des de l'endemà de la publicació de la convocatòria i finalitza el dia 15 de novembre de 2019 a les 14.00 hores (o fins a esgotar pressupost).  
  
Alacant, 19 de setembre de 2019.- El secretari general de la Cambra Oficial de Comerç, Indústria, Serveis i Navegació d'Alacant: Andrés Sevila Castelló.